MEGA รายได้พุ่ง! หนุนกำไรไตรมาส 2 โต 66% แตะ 504 ลบ. แจกปันผล 0.52 บ.
MEGA รายงานผลประกอบการไตรมาส 2/64 กำไรโต 66% แตะ 504 ลบ. ส่วนงวด 6 เดือนกำไรโต 34% แตะ 838 ลบ. รับรายได้ขาย MaxxcareTM และ ผลิตภัณฑ์ Mega We CareTM โตเด่น ปันผล 0.52 บ. XD 27 ส.ค.64 เคาะจ่าย 14 ก.ย.64
16 ส.ค. 2564

บริษัท เมก้า ไลฟ์ไซแอ็นซ์ จำกัด (มหาชน) หรือ MEGA รายงานผลการดำเนินงานงวดไตรมาส 2 และงวด 6 เดือนแรกของปี 2564 มีกำไรสุทธิ ดังนี้

โดยปัจจัยที่ส่งผลให้บริษัทเติบโต เนื่องจากมีรายได้จากการดำเนินงานโดยรวมในช่วงครึ่งปีแรกของปี 2564 อยู่ที่ 6,864.8 ล้านบาท เพิ่มขึ้นร้อยละ 20.2 จากช่วงเดียวกันของปีก่อน การเติบโตของรายได้โดยหลักมาจากรายได้ธุรกิจการจัดจำหน่ายผลิตภัณฑ์ MaxxcareTM เติบโตร้อยละ 22.2 จากช่วงเดียวกันของปีก่อน และรายได้ธุรกิจผลิตภัณฑ์ภายใต้เครื่องหมายการค้า Mega We CareTM เติบโตร้อยละ 18 จากช่วงเดียวกันของปีก่อน
ทั้งนี้ รายได้จากการดำเนินงานโดยรวมในไตรมาสที่ 2 ปี 2564 อยู่ที่ 3,594.5 ล้านบาท เพิ่มขึ้นร้อยละ 36.5 จากไตรมาสเดียวกันของปีก่อน การ เติบโตของรายได้โดยหลักมาจากรายได้ธุรกิจการจัดจำหน่ายผลิตภัณฑ์ MaxxcareTM เติบโตร้อยละ 38.5 จากไตรมาสเดียวกันของปีก่อน และรายได้ธุรกิจผลิตภัณฑ์ภายใต้เครื่องหมายการค้า Mega We CareTM เติบโตร้อยละ 34.3 จากไตรมาสเดียวกันของปีก่อน